La Conselleria d’Agricultura, Medi Ambient, Canvi Climàtic i Desenvolupament Rural ha iniciat les obres de la Gola de Quartell
24 de maig 2019

![](/media/cc5jgfvm/27_c_gola_quartell_01.jpg)  
  

La Conselleria d’Agricultura, Medi Ambient, Canvi Climàtic i Desenvolupament Rural ha iniciat les obres de construcció d’una infraestructura hidràulica per a la restauració del funcionament de la Gola de Quartell que donarà solució als problemes agrícoles, ambientals i urbans que patix la zona d’Almardà en els temporals de pluges i, d’esta manera, controlar els nivells d’aigua en la marjal. Esta obra era el següent pas després que la Junta de Govern donara llum verd la setmana passada a la llicència d’obres.

L'atorgament d'esta llicència es condicionarà a la coordinació de competències concurrents, municipal i autonòmica, sobre les infraestructures resultants de l'execució dels treballs objecte de la llicència. Les instal·lacions plantejades es recolzen en infraestructures preexistents, de titularitat municipal, d'evacuació d'aigües pluvials de diversos municipis i, a partir d'ara, es pretén un ús compartit per a prestar un servici i competència autonòmica, referent a la gestió dels nivells d'aigua de la marjal confrontant, la d'Almenara.

Per a tal fi, serà necessària la redacció i aprovació d'un conveni entre totes dos administracions que regule esta compartició d'infraestructura per a finalitats diferents, diferenciant en este conveni quins elements són de titularitat de cada administració pública, els protocols d'actuació i l'assumpció dels costos de subministrament i manteniment de les instal·lacions.​

​![](/media/optfkuce/27_c_gola_quartell_03.jpg)  

  

El secretari autonòmic de Medi Ambient i Canvi Climàtic, Francisco Javier Quesada, ha manifestat que este projecte té un caire mediambiental i ha recordat que la marjal és un zona LIC (Lloc d’Importància Comunitària) i ZEPA (Zona d’Especial Protecció de les Aus) i que al 2018 es va incloure dins del catàleg RAMSAR, “**per tant, les actuacions de control dels nivells d’aigua per al manteniment de la diversitat, tant de la flora com de la fauna, eren necessaris**”.

Per altra banda, l’alcalde de Sagunt, Quico Fernández, ha demanat disculpes per la tardança en l’execució d’unes obres “**tan demanades des de fa molts anys per part de col·lectius de llauradors, ecologistes i el propi ajuntament ja que afecta a un gran número de persones, però el que importa és que finalment es duran a terme i compliran la seua funció de permetre controlar el nivell de les aigües en benefici de tots**”.

El termini establert per a la durada de les obres serà de 24 mesos a partir de l’inici de les obres.​

  

![](/media/cynbafhj/27_c_gola_quartell_02.jpg)  

​​

*   [](http://www.facebook.com/sharer.php?u=https://aytosagunto.es/va/actualitat/la-conselleria-d-agricultura-medi-ambient-canvi-climatic-i-desenvolupament-rural-ha-iniciat-les-obres-de-la-gola-de-quartell/ "Facebook")
*   [](http://twitter.com/share?url=https://aytosagunto.es/va/actualitat/la-conselleria-d-agricultura-medi-ambient-canvi-climatic-i-desenvolupament-rural-ha-iniciat-les-obres-de-la-gola-de-quartell/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-conselleria-d-agricultura-medi-ambient-canvi-climatic-i-desenvolupament-rural-ha-iniciat-les-obres-de-la-gola-de-quartell/ "Linked In")
*   [](mailto:?body=https://aytosagunto.es/va/actualitat/la-conselleria-d-agricultura-medi-ambient-canvi-climatic-i-desenvolupament-rural-ha-iniciat-les-obres-de-la-gola-de-quartell/)